HRW ຕຳໜິຕິຕຽນ ຢ່າງ​ໜັກ ຕໍ່ກົດໝາຍ ຕ້ານ​ການ​ກໍ່​ການ​ຮ້າຍໃໝ່ ຂອງອີຈິບ
ລວມຢູ່​ໃນ​​ບົດ​ບັນຍັດຕ່າງໆ ຂອງການ​ກະທຳ ​ທີ່​ອາດ​ຖືກ​ລົງ​ໂທດ ​ຂັ້ນປະຫານຊີວິດ ກໍມີການຈັດຕັ້ງ ຫຼື ນຳພາ​ກຸ່ມ​ກໍ່​ການ​ຮ້າຍ.
ກຸ່ມປົກປ້ອງສິດທິມະນຸດ Human Rights Watch ໄດ້ຕຳໜິ ຕິຕຽນ ຢ່າງໜັກ ໃນວັນພຸດມື້ນີ້ ຕໍ່ກົດໝາຍ ຕໍ່ຕ້ານການກໍ່ການຮ້າຍ ໃໝ່ຂອງອີຈິບ ໂດຍກ່າວວ່າ ມາດຕາການນີ້ ແມ່ນມີຄວາມໝາຍ ທີ່ກວ້າງຂວາງເກີນໄປ ຂອງອັນທີ່ປະກອບເປັນການກໍ່ການຮ້າຍນັ້ນ ແລະ ເຮັດໃຫ້ຊາວອີຈິບ ຈະຖືກລົງໂທດຢ່າງແຮງ ຕໍ່ສິ່ງຕ່າງໆ ທີ່ ອາດເປັນການກະ ທຳທີ່ ປະທານາທິບໍດີ ອີຈິບ ທ່ານ Abdel Fattah el-Sissi ໄດ້ລົງນາມ ໃນກົດໝາຍດັ່ງກ່າວ ໃນວັນອາທິດຜ່ານມາ ພຽງສອງເດືອນ ຫຼັງ ຈາກທີ່ທ່ານໄດ້ປະຕິຍານວ່າ ຈະເສີມສ້າງນະໂຍບາຍ ຕໍ່ຕ້ານ ການກໍ່ການຮ້າຍ ໃຫ້ໜັກແໜ້ນຂຶ້ນ ພາຍຫຼັງທີ່ມີການໂຈມຕີວາງ ລະເບີດ ໃນນະຄອນຫຼວງ ໄຄໂຣ ທີ່ໄດ້ສັງຫານອະທິໄອຍະການຂອງປະເທດ ລວມຢູ່ໃນບົດບັນຍັດຕ່າງໆ ຂອງການກະທຳ ທີ່ອາດຖືກລົງໂທດ ຂັ້ນປະຫານຊີວິດ ກໍມີ ການຈັດຕັ້ງ ຫຼື ນຳພາກຸ່ມກໍ່ການຮ້າຍ ແລະ ອາດຖືກຈຳຄຸກຕະຫລອດຊີວິດ ສຳຫລັບ ການຈັດຫາເງິນທຶນໃຫ້ແກ່ການກໍ່ການຮ້າຍ ແລະ ອາດຖືກຂັງຄຸກ ສຳຫລັບການຍຸແຍ່ ຫຼື ການກະກຽມການຍຸແຍ່ໃຫ້ມີການໂຈມຕີຕ່າງໆນັ້ນ ຮອງຜູ້ອຳນວຍການ ກຸ່ມປົກປ້ອງສິດທິມະນຸດ Human Rights Watch ປະຈຳພາກຕາ ເວັນອອກກາງ ແລະ ອາຟຣິກາເໜືອ ທ່ານ Nadim Houry ກ່າວວ່າ ອີຈິບ ໄດ້ປະເຊີນກັບ ການໂຈມຕີເປັນບາງຄັ້ງບາງຄາວ ຢູ່ໃນນະຄອນຫຼວງໄຄໂຣ ແຕ່ຍັງ ເກີດຄວາມຮຸນແຮງ ຫຼາຍຂຶ້ນ ຢູ່ໃນແຫຼມ Sinai ບ່ອນທີ່ພວກຫົວຮຸນແຮງລັດອິສລາມ ມັກ ໂຈມຕີເປົ້າໝາຍ ບັນດາເຈົ້າໜ້າທີ່ຕຳຫຼວດ ແລະ ທະຫານ ການໂຈມຕີເຫຼົ່ານັ້ນ ໄດ້ມີ ຄວາມຖີ່ເພີ້ມຂຶ້ນ ຫຼັງຈາກທີ່ທ່ານ Sissi ນຳພາ ການຂັບໄລ່ ປະທານາທິບໍດີ ພັກສາສະໜາ ອິສລາມ ທ່ານ Mohamed Morsi ລົງຈາກອຳນາດ ໃນປີ 2013